पाएं अपने शहर की ताज़ा ख़बरें और फ्री ई-पेपरडाउनलोड करें
ऑक्सीजन सिलेंडर ब्लैक में बेचने के आरोप में पुलिस ने एक युवक को गिरफ्तार किया है। आरोपी की पहचान सोमनाथ पुत्र पुरुषोत्तम लाल न्यू अबादी अकालगढ़ के रूप में हुई है। पुलिस ने आरोपी के खिलाफ थाना सुधार में केस दर्ज कर 23 और ऑक्सीजन सिलेंडर बरामद किए हैं। थाना सुधार के एएसआई रूपिंदर सिंह ने बताया कि बलवीर सिंह पुत्र दर्शन सिंह निवासी गांव टूसा ने पुलिस को शिकायत दर्ज करवाई थी कि उसके जान पहचान की महिला की कोरोना के चलते ऑक्सीजन कम हो गई थी। डाॅक्टरों ने ऑक्सीजन सिलेंडर लाने को कहा। इस दौरान किसी ने बताया कि अकालगढ़ बाजार में साेमनाथ से ऑक्सीजन के सिलेंडर मिल सकते हैं। लेकिन वह ब्लैक में बेचता है। वह सिलेंडर लेने चले गए तो आरोपी ने कहा कि ऑक्सीजन सिलेंडरों की बहुत ही ज्यादा कमी है। इसलिए सिलेंडर मिलना मुश्किल है। लेकिन जब उन्होंने आरोपी की मिन्नतें की तो आरोपी दो सिलेंडरों के लिए मान गया।
आरोपी ने कहा कि एक बड़ा और एक छोटा सिलेंडर वह दे देगा। लेकिन इसके लिए आरोपी ने 26 हजार रुपए मांगें। जिसमें बड़ा सिलेंडर 15 हजार और छोटा 11 हजार रुपए का लगेगा। उन्होंने आरोपी से दोनों सिलेंडर ले लिए। इस दौरान उन्होंने मरीज को बड़े अस्पताल में दाखिल करा दिया और बड़ा सिलेंडर रख कर छोटा सिलेंडर वापस करने चला गया तो आरोपी ने यह कहते हुए सिलेंडर वापस लेने से मना कर दिया कि यह उसके किसी काम का नहीं वह तो भरा हुआ सिलेंडर कबाड़ के भाव खरीदेगा। इस पर पुलिस को शिकायद दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn